title: Pasau imperfecto d'indicativo en aragonés
text: O pasau imperfecto d'indicativo s'emplega pa indicar una acción verbal pasada pero vista en la suya durada, ye dicir, en una unidat de tiempo que no ha rematau, sin importar quan empecipió ni quan remató.
  
  En aragonés s'expresa metendo dezaga la radiz una desinencia -BA- (-VA- en grafía SLA), y dimpués las desinencias presonals:
  
  {| class="wikitable"
  | bgcolor=#cccccc | Presona
  | bgcolor=#cccccc | 1ª Conchugación
  | bgcolor=#cccccc | 2ª Conchugación
  | bgcolor=#cccccc | 3ª Conchugación
  |-
  | bgcolor=#DDEEFF | 1ª Sing.
  | bgcolor=#DDEEFF | Aduyaba 
  | bgcolor=#DDEEFF | Debeba
  | bgcolor=#DDEEFF | Partiba
  |-
  | bgcolor=#DDEEFF | 2ª Sing.
  | bgcolor=#DDEEFF | Aduyabas  
  | bgcolor=#DDEEFF | Debebas
  | bgcolor=#DDEEFF | Partibas|-
  | bgcolor=#DDEEFF | 3ª Sing.| bgcolor=#DDEEFF | Aduyaba
  | bgcolor=#DDEEFF | Debeba
  | bgcolor=#DDEEFF | Partiba
  |-
  | bgcolor=#DDEEFF | 1ª Plur.| bgcolor=#DDEEFF | Aduyábanos 
  | bgcolor=#DDEEFF | Debébanos
  | bgcolor=#DDEEFF | Partíbanos
  |-
  | bgcolor=#DDEEFF | 2ª Plur.| bgcolor=#DDEEFF | Aduyábatz  
  | bgcolor=#DDEEFF | Debébatz
  | bgcolor=#DDEEFF | Partíbatz
  |-
  | bgcolor=#DDEEFF | 3ª Plur.| bgcolor=#DDEEFF | Aduyaban
  | bgcolor=#DDEEFF | Debeban
  | bgcolor=#DDEEFF | Partiban
  |-
  |}
  
  A desinencia presonal en a 1ª presona plural cambia ta -nos n'este y atros tiempos verbals: o pasau imperfecto de subchuntivo y os condicionals (que derivan d'o imperfecto d'indicativo). Ye notable tamién que as formas con -nos son tamién esdruixulas, n'un romance que huei tiende a no pronunciar esdruixols, pero que en o pasau ne pronunciaba (como en Puértolas).
  
   Orichen 
  O pasau imperfecto d'indicativo en aragonés ye diferent a como ye en idiomas vecins como castellano u catalán. Ye pareixiu a como ye en italiano y gascón.
  
  A conservación d'a v en la 2ª y 3ª conchugacions la consideran qualques filologos como d'acuerdo con una caracteristica d'a fonetica aragonesa, a on bi ha tendencia a la consonant oclusiva sonora latina como en remugar, coda, lexiva (a v fricativa ye a evolución d'a -B- intervocalica, que ya en aragonés medieval pasó ta b).
  
  PARTI-BA-M > Partiva > PartibaPARTI-BA-S > Partivas > PartibasPARTI-BA-T > Partiva > PartibaPARTI-BA-MUS > Partívanos > PartíbanosPARTI-BA-TIS > Partívad(e)z > PartíbatzPARTI-BA-NT > Partívan > PartibanPa atros filologos ixa v u b s'ha reconstruito fa pocos sieglos por analochía con a forma de la primera conchugación y se refirman en que en aragonés medieval no s'escribe.
  
  Manimenos como ya se sabe los textos en aragonés medieval no reflectaban de tot las trazas de la luenga charrada, sobretot lo que yera muito diferent d'os idiomas vecins, y se troban forman con -eva u -iva ya en Razón feita d'Amor, que ye de primers d'o sieglo XIII, de forma aislada en atros textos, y mesmo en lo castellano riochán con substrato navarro-aragonés que escribiba Gonzalo de Berceo. En o manuscrito alchamiau d'Urreya de Xalón en trobamos qualques casos (kumplibas, traíba):
  {{cita|...kon otro al'arab ke traiba (ka)mino ke no lo konocia / i parose kon el i dixole: Ya 'Ali bendeme akesta kamella...}}
  
  En a Cronica de Sant Chuan d'a Penya en trobamos estos eixemplos:
  
  Tamién s'ha documentau repuis d'imperfectos en -iba en lo castellano de sustrato aragonés u parla baturra que se charra en lo norte de Teruel, en caspolín, chipranesco y en enguerín.
  
  Variants 
  En ansotano la primera presona d'este imperfecto s'indica con una -i desinencial (aduyabai, debebai, partibai), feito que yera extendiu en lo romance navarro d'a redolada d'Eslava y que encara hue s'emplega en a parla baturra d'o norte y centro d'a comarca aragonesa de Cinco Villas y en l'aragonés d'o norte d'ista zaguera comarca.
  
  En chistabín a primera presona s'indica con -abe, -ebe, -ibe, feito que probablement se relacione con como ye huei en ansotano:
  Cantavai > Cantave > Cantabe.
  
  Feito que ye lochico tenendo en cuenta que los diftongos decreixients latinos -AI- en aragonés se tornan -y-:
  MAGIS > *mais > més
  FORNAIRUS > Fornair(o) > Forner(o).
  
  En a parla local benasquesa de Sagún también se troba primera persona singular d'o pasau imperfecto rematadas en -e: yo manabe, yo ubribe, yo venibe, que en o verbo estar-ser da a forma yo yebe. Tamién ye diferent a primera presona plural, que remata en -en: nusaltros manaben, nusaltros ubriben, nusaltros veniben, nusaltros yeben.
  
  En as parlas meridionals a on la presión d'o castellano ye més gran, como en l'ayerbense u en l'aragonés oriental d'o sud como en o baixo-ribagorzano, o imperfecto d'a 2ª conchugación se fa como en la 3ª (queriba, debiba).
  
  Referencias
  
  Se veiga tamién 
  Pasau imperfecto d'indicativo.
  
  Tiempos verbals en aragonés